ไทยพบผู้ติดเชื้อ “โควิด-19” เพิ่ม 1 ราย เดินทางกลับจากสิงคโปร์
ไทยพบผู้ติดเชื้อ "โควิด-19" เพิ่ม 1 ราย เดินทางกลับจากสิงคโปร์
ไทยพบผู้ติดเชื้อ "โควิด-19" เพิ่ม 1 ราย เดินทางกลับจากสิงคโปร์
16 ส.ค. 2563

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ (16 ส.ค.2563) ว่า พบผู้ป่วยยืนยันติดเชื้อรายใหม่ 1 ราย เป็นชายไทยอายุ 47 ปี อาชีพรับจ้างที่เดินทางกลับมาจากประเทศสิงคโปร์ และเข้าพักสถานที่กักกันที่รัฐจัดให้ (State Quarantine) มาถึงเมื่อวันที่ 14 ส.ค.63 ผ่านการคัดกรองโรคที่ด่านควบคุมโรค ผลตรวจพบเชื้อและเข้ารับการรักษาในจังหวัดสมุทรปราการ
โดยยอดผู้ป่วยยืนยันสะสมล่าสุดคงอยู่ที่ 3,377 ราย เป็นผู้ป่วยในประเทศ 2,444 ราย และผู้ป่วยใน State Quarantine จำนวน 440 ราย และมีผู้ป่วยรักษาหายแล้ว 3,194 ราย ส่วนผู้ป่วยที่ยังรักษาตัวอยู่ในโรงพยาบาล 125 ราย ขณะที่ไม่มีผู้เสียชีวิตเพิ่ม โดยยอดผู้เสียชีวิตสะสมอยู่ที่ 58 ราย
สำหรับสถานการณ์ทั่วโลกล่าสุดพบผู้ป่วยยืนยันติดเชื้อรายใหม่ 259,804 ราย ส่งผลให้มียอดผู้ป่วยยืนยันสะสมรวม 21,602,258 ราย และมีผู้เสียชีวิตเพิ่ม 5,609 ราย ส่งผลให้มียอดผู้เสียชีวิตสะสมรวม 14,322,823 ราย โดยสหรัฐมียอดผู้ป่วยยืนยันสะสมมากสุด 5,529,789 ราย โดยมีผู้ป่วยยืนยันติดเชื้อรายใหม่เพิ่ม 53,523 ราย ขณะที่อินเดียมีผู้ป่วยยืนยันติดเชื้อรายใหม่เพิ่มมากสุด 63,986 ราย แต่มียอดผู้ป่วยยืนยันสะสมเป็นอันดับสาม 2,589,208 ราย